stanford-oval/wikipedia huggingface dataset:
Maria
Kuvitteellisia Marioita

Maria Robotnik, Sonic the Hedgehog -videopeleistä, Sonic X -animesarjasta ja Sonic the Hedgehog 3 -elokuvasta.
Maria, Rohanin kreivitär Gaetano Donizettin oopperassa Maria di Rohan
Maria on henkilöhahmon nimi West Side Storyssa ja The Sound of Musicissa.
Maria, Mary Wollstonecraftin samannimisen novellin päähenkilö
Maria, anorektikko ja päähenkilö Jan-Olof Svararin ohjaamassa elokuvassa Maria ja demoni
Maria Braun, Rainer Werner Fassbinderin elokuvassa Maria Braunin avioliitto
Maria Kallio, poliisi Leena Lehtolaisen kirjoissa
Maria Larsson, päähenkilö Jan Troellin ohjaamassa elokuvassa Ikuistetut hetket
Maria Wern, poliisi Anna Janssonin etsiväsarjassa
Maria Tuomela, kätilö Tommi Kinnusen romaanissa Neljäntienristeys
Nimen muita merkityksiä

Maria, suomalainen kuunari
170 Maria, asteroidi
Îles Maria, koralliatolli Ranskan Polynesiassa
MariaDB, tietokantajärjestelmä
Marian kieli, Intiassa puhuttu dravidakieli
Hotelli Maria, hotelli Helsingin Kruununhaassa
Hurrikaani Maria, Karibianmerellä syyskuussa 2017 raivonnut hurrikaani.
Tenniksenpelaaja Marija Šarapova
Magdalan Maria
Olle

| Olle |
| --- | --- |
Nimipäivä:   
– suomenkielinen:  –
– ruotsinkielinen:  29. heinäkuuta
– ortodoksinen:  –
Muunnelmia:  Olli, Vulle
Vastineita eri kielissä:  Ola, Ole
Nimen alkuperä:  Olof
Infobox OKNimi-testi OK: 
Olle on pohjoismainen miehen etunimi. Se kehittyi keskiajalla Olofin lempimeksi ja yleistyi erityisesti 1800-luvulla.  Suomessa Olle-nimisiä on Digi- ja väestötietoviraston tietojen mukaan ollut vuoden 2019 loppuun mennessä 541.
Tunnettuja Olle-nimisiä henkilöitä

Olle Adolphson (1934–2004), ruotsalainen säveltäjä, laulaja, lauluntekijä ja kitaristi
Olle Alsing (s. 1996), ruotsalainen jääkiekkoilija
Olle Anckar (s. 1941), suomalainen taloustieteilijä
Olle Anderberg (1919–2003), ruotsalainen painija
Olle Bexell (1909–2003), ruotsalainen yleisurheilija
Olle Boström (s. 1990), ruotsalainen suunnistaja
Olle Eksell (1918–2007), ruotsalainen taidegraafikko, professori ja kirjailija
Olle Goop (1943–2022), ruotsalainen raviohjastaja
Olle Gunneriusson (1924–1982), ruotsalainen ampumahiihtäjä
Olle Hansson (1904–1991), ruotsalainen maastohiihtäjä
Olle Hedberg (1899–1974), ruotsalainen kirjailija
Olle Hellbom (1925–1982), ruotsalainen elokuvaohjaaja
Olle Herold (1915–1989), venäläissyntyinen suomalainen yritysjohtaja
Olle Holmquist (1936–2020), ruotsalainen pasunisti
Olle Häger (1935–2014), ruotsalainen toimittaja ja dokumenttiohjaaja
Olle Kaján (1911–1938), suomalainen merimaalari
Olle Kärner (s. 1977), virolainen suunnistaja
Olle Laessker (1922–1992), ruotsalainen yleisurheilija
Olle Lanner (1884–1926), ruotsalainen voimistelija
Olle Larsson (1928–1960), ruotsalainen soutaja
Olle Leino (1932–2021), ruotsinsuomalainen toimittaja ja kirjailija
Olle Liss (s. 1992), ruotsalainen jääkiekkoilija
Olle Lycksell (s. 1999), ruotsalainen jääkiekkoilija
Olle Norberg (s. 1963), Ruotsin avaruushallinnon pääjohtaja
Olle Nordin (s. 1949), ruotsalainen jalkapallovalmentaja
Olle Nygren (1929–2021), ruotsalainen speedway-kuljettaja
Olle Rimfors (1896–1994), ruotsalainen urheiluvaikuttaja
Olle Rinman (1908–1985), ruotsalainen purjehtija
Olle Sildre (s. 1973), virolainen jääkiekkoilija ja valmentaja
Olle Sirén (1926–2015), suomalainen lehtori ja paikallishistorian tutkija
Olle Spring (s. 1942), suomalainen toimittaja
Olle Svensson (1904–1972), ruotsalainen kirjailija
Olle Tandberg (1918–1996), ruotsalainen nyrkkeilijä
Olle Åberg (1925–2013), ruotsalainen keskimatkojen juoksija
Olle Åhlund (1920–1996), ruotsalainen jalkapalloilija
Aiheesta muualla

Kuvia tai muita tiedostoja aiheesta Olle Wikimedia Commonsissa
Avenir

Avenir
Avenir on sveitsiläisen kirjainmuotoilija Adrian Frutigerin suunnittelema groteski-kirjaintyyppi, jonka Linotype julkaisi vuonna 1988. Frutigerin mukaan hän halusi suunnitella perinteisen groteski-kirjaintyypin, joka on uskollinen Erbarin ja Futuran piirteille, mutta ottaa samalla huomioon 1900-luvun typografisen kehityksen. Kirjaintyypin nimi ”Avenir” on ranskaa ja merkitsee ”tulevaisuus”, joka viittaa siihen, että Futura on ollut vahva vaikuttaja. Avenir ei ole kuitenkaan yhtä puhtaan geometrinen kuin Futura. Avenirin pystyviivat ovat paksumpia kuin vaakaviivat, eikä o-kirjain ole täydellinen ympyrä. Avenirin yläpidennykset ovat myös lyhyemmät kuin esikuvallaan. Näillä ominaisuuksilla Frutiger on pyrkinyt parempaan luettavuuteen sekä varmistamaan sen, että Avenir soveltuu hyvin sekä leipätekstiin että otsikoihin. Vuonna 2004 Adrian Frutiger ja Linotypen kirjainsuunnittelija Akira Kobayashi suunnittelivat yhdessä Avenirin laajennetun kirjainperheen Avenir Nextin.
Hiroshi Hirakawa

| Henkilötiedot |
| --- | --- | --- |
Koko nimi: Hiroshi Hirakawa
Syntymäaika: 10. tammikuuta 1965 (ikä 60)
Syntymäpaikka: Kanagawa, Japani
Kansalaisuus:  Japani
Pelipaikka: Puolustaja
Pituus: 180 cm
Seurat
| Vuodet | Seura | O (M) |
| 1987–1994 1995 1996 | Yokohama Marinos Yokohama Flügels Consadole Sapporo | 110 (4) 13 (1) 5 (0) |
Maajoukkue
| 1985–1992 | Japani | 13 (0) |
 Seurajoukkueuran tilastot kattavat vain kansalliset sarjat.
Hiroshi Hirakawa (jap. 平川 弘, Hirakawa Hiroshi; s. 10. tammikuuta 1965 Kanagawa) on japanilainen entinen jalkapalloilija.
Jalkapallomaajoukkue

Hirakawa debytoi Japanin maajoukkueessa maaliskuussa 1985. Hän on pelannut 13 maaottelua.
Aiheesta muualla

National Football Teams
Vannsätter

| Vannsätter |
| --- | --- |
 Vannsätter
 Koordinaatit: 61°15′36″N, 16°47′26″E 
Valtio:   Ruotsi
Lääni:  Gävleborgin lääni
Maakunta:  Hälsingland
Kunta:  Söderhamn
Väkiluku (31.12.2023):  331
Vannsätter on taajama Söderhamnin kunnassa Gävleborgin läänissä Hälsinglandin historiallisessa maakunnassa Ruotsissa. Taajamassa oli 331 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Vannsätter Wikimedia Commonsissa
Marmaskogen

| Marmaskogen |
| --- | --- |
 Marmaskogen
 Koordinaatit: 61°16′55″N, 16°57′09″E 
Valtio:   Ruotsi
Lääni:  Gävleborgin lääni
Maakunta:  Hälsingland
Kunta:  Söderhamn
Väkiluku (31.12.2023):  1 205
Marmaskogen on taajama Söderhamnin kunnassa Gävleborgin läänissä Hälsinglandin historiallisessa maakunnassa Ruotsissa. Taajamassa oli 1 205 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Marmaskogen Wikimedia Commonsissa
Avenir (täsmennyssivu)

Avenir tai L’Avenir (suom. tulevaisuus) voi tarkoittaa seuraavia asioita:
Avenir, kirjaintyyppi
Avenir Centre, jäähalli Monctonissa, Kanadassa
L’Avenir, belgialainen sanomalehti
L’Avenir, suomalainen nelimastoinen teräsparkki
Nissan Avenir, automalli
Tour de l'Avenir, Ranskassa vuosittain ajettava maantiepyöräilyn etappikilpailu
Tämän jälkeen (ransk. L’Avenir), ranskalais-saksalainen draamelokuva vuodelta 2016
Vers l’avenir, belgialainen isänmaallinen laulu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Avenir (täsmennyssivu)”, voi hakea sivunnimihaulla, laajalla sivunnimihaulla tai tekstihaulla.
Flörsheim am Main

| Flörsheim am Main |
| --- | --- |

 vaakuna
 Flörsheim am Main
 Koordinaatit: 50°1′N, 8°26′E 
Valtio:  Saksa
Osavaltio:  Hessen
Piirikunta:  Main-Taunus-Kreis
Pinta-ala:  
 – Kokonaispinta-ala:  22,95 km²
Korkeus:  93 m
Väkiluku (2020):  21 810
 – Väestötiheys:  950 as./km²
Postinumero:  65439
Suuntanumero(t):  06145
 
 www.floersheim-main.de 
Infobox OKVirheellinen NIMI-arvo: 
Flörsheim am Mainin sijainti Main-Taunuksen piirikunnassa. Pienemmässä kuvassa piirikunnan sijainti Hessenin osavaltiossa.
Flörsheim am Main on kaupunki Main-Taunuksen piirikunnassa Hessenin osavaltiossa keskisessä Saksassa. Se on osa Reinin–Mainin konurbaatiota, ja kuuluu Frankfurt am Mainin läntiseen esikaupunkialueeseen.
Maantiede

Flörsheim am Main sijaitsee Mainin alajuoksulla 20 kilometriä Frankfurt am Mainin keskustasta lounaaseen, 15 kilometriä Wiesbadenista kaakkoon ja 10 kilometriä Mainzista itään. Frankfurtin lentoasema sijaitsee Flörsheimin itäpuolella. Lentoaseman ja Flörsheimin välissä virtaa Main. Rüsselsheim sijaitsee Mainin etelärannalla Flörsheimin kantakaupunkia vastapäätä.
Flörsheim am Mainin osa-alueet ovat Flörsheim-Stadtmitte, Weilbach, Wicker ja Keramag/Falkenberg. Weilbach ja Wicker liitettiin Flörsheimiin 1971.
50. pohjoinen leveyspiiri kulkee Flörsheimin lounaisosassa sijaitsevan Keramag/Falkenbergin osa-alueen halki.
Historia

Flörsheimista on ensimmäinen kirjallinen maininta vuodelta 828, Wickeristä 910 ja Weilbachista 1112. Niiden alkuperä on frankkilainen. Flörsheim-proprin alkuosan taustalla saattaa olla germaaninen henkilönnimi Flarid tai Flarad. Paikkakunnat olivat 1800-luvulle saakka vahvasti Mainzin vaikutuspiirissä sekä kirkollisesti että maallisen hallinnon osalta. Ne kuuluivat Mainzin hiippakuntaan. Kolmen paikkakunnan tärkeimmät elinkeinot olivat viinin- ja viljanviljely.
Flörsheimiin perustettiin 1765 fajanssitehdas Flörsheimer-Fayence-Fabrik. Napoleonin kaudella 1800-luvun alussa tehtiin hallinnollinen uudelleenjako, jonka seurauksena Flörsheim, Wicker ja Weilbach päätyivät Nassaun herttuakuntaan, joka liitettiin kokonaisuudessaan Preussiin 1866. Toisen maailmansodan jälkeen paikkakunnat liitettiin uuteen Hessenin osavaltioon.
Flörsheim am Mainin kehitykselle oli ratkaisevaa Rein-Mainin alueen teollistuminen 1800-luvulla. Uudet tehtaat sijaitsivat suurelta osin naapurikaupungeissa, joten Flörsheim, Wicker ja Weilbach muotoutuivat teollisuustyöväestön asuinpaikoiksi. Flörsheim sai rautatieyhteyden 1839. Kaupunkioikeudet paikkakunta sai 1953. Vanhaakaupunkia saneerattiin toisen maailmansodan jälkeen. Flörsheimin väkiluku oli vuoden 1971 kuntaliitosten jälkeen noin 16 000, väkiluku kasvoi sitä seuranneen puolen vuosisadan aikana varsin maltillisesti.
Flörsheimin vanhin säilynyt rakennus on Mainturm 1500-luvun puolivälistä. Kaupungin arkkitehtoninen erikoisuus on 18 metriä korkea Eisenbaum ("Rautapuu"), joka on sekä veistos että näkötorni. Eisenbaum sijaitsee kaupungin lounaisosassa.
Flörsheimin vaakunassa on myöhäiskeskiaikainen koggi, jonka purjeen kolme mustaa f-kirjainta viittaavat Flörsheimer-Fayence-Fabrikiin.
Talous ja liikenne

Flörsheim am Mainin talousmaantieteellinen sijainti Frankfurt am Mainin, Wiesbadenin ja Mainzin vaikutusalueella on suotuisa. Flörsheim on Frankfurt am Mainin paikallisjunaliikenteen piirissä Taunus-rautatien varrella. Flörsheimin rautatieasema, Bahnhof Flörsheim (Main), sijaitsee 21,9 kilometriä Frankfurtin päärautatieasemalta länteen. Taunus-rautatien pituus on 41,2 kilometriä. Kun sitä rakennettiin 1830-luvulla, se ulottui kolmen itsenäisen valtion alueelle: Frankfurtin vapaakaupunki, Nassaun herttuakunta ja Hessenin suurherttuakunta.
Keskeisiä maanteitä ovat moottoritiet Bundesautobahn 66 ja Bundesautobahn 3, jotka risteävät kaupungin pohjoispuolella. 258-kilometrinen pyörätie Hessischer Radfernweg R3 kulkee Flörsheimin kautta.
Aiheesta muualla

Flörsheim am Main, Hessen, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Flörsheim am Main
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Saksa  Israel  Yhdysvallat 
Maantieteelliset:  MusicBrainz area 
Muut:  IdRef 
Flörsheimin kantakaupunki kuvan alaosassa Mainin oikealla rannalla, Rüsselsheim kuvan vasemmassa alareunassa
Käännös suomeksi
Claudine Schneider

Claudine Schneider
Claudine Schneider (o.s. Cmarada; s. 25. maaliskuuta 1947 Clairton, Pennsylvania) on yhdysvaltalainen republikaanipuolueen poliitikko. Hän edusti Rhode Islandia Yhdysvaltain edustajainhuoneessa vuosina 1981–1991 ja edisti varsinkin ympäristönsuojelua.
Varhaiset vaiheet ja poliittinen ura

Schneider opiskeli Rosemont Collegessa ja Barcelonan yliopistossa. Hän sai kandidaatin arvon kielissä Windham Collegesta vuonna 1969 ja opiskeli myöhemmin Rhode Islandin School for Community Planningissa. Schneider toimi Concern, Inc. -ympäristökasvatusjärjestön johtajana. Hän ei saanut demokraattipuolueessa johdon suosiota ja siirtyi republikaaneihin vuonna 1978. Schneider voitti vuoden 1980 vaaleissa Edward Beardin ja tuli valituksi edustajainhuoneeseen. Hänestä tuli ensimmäinen Rhode Islandista edustajainhuoneeseen valittu nainen. Hän oli myös ensimmäinen Rhode Islandista edustajainhuoneeseen valittu republikaani sitten vuoden 1938. Schneider ajoi kongressissa oikeistolaisia talousnäkemyksiä, mutta ei jakanut Ronald Reaganin konservatiivisuutta sosiaalisissa kysymyksissä. Hän vastusti Reaganin linjauksia 75 %:ssa tapauksista – useammin kuin edustajainhuoneen demokraatit keskimäärin. Hän äänesti Reaganin budjettia vastaan, koska hänen mielestään siinä oli panostettu liiallisesti puolustukseen ympäristön ja koulutuksen kustannuksella.
Schneider oli äänekäs Clinch Riverin ydinreaktorihankkeen kriitikko ja ajoi onnistuneesti lainsäädäntöä, jolla liittovaltion rahoitus sille lopetettiin, minkä seurauksena hanke kaatui. Vuonna 1987 käynnistyneessä liennyttävässä CongressBridge-hankkeessa Schneider johti George Brown nuoremman kanssa kongressin ja Neuvostoliiton korkeimman neuvoston välisiä tapaamisia suorilla satelliittiyhteyksillä. Hän työskenteli myös televisiojuontajana.
Schneider kuului edustajainhuoneessa tieteen, tutkimuksen ja teknologian komiteaan. Hän piti jo tuolloin ilmastonmuutosta ongelmana, johon oli syytä puuttua. Schneider puhui ilmastoasioista Margaret Thatcherille, joka otti keskustelut vakavasti ja sulki hiilikaivoksia.
Myöhempi toiminta ja ilmastonäkemykset

Kongressista lähdettyään Schneider jatkoi ympäristönsuojeluhankkeita ja aloitti opettamisen Harvard Kennedy Schoolissa.
Schneider istui Environmental and Energy Study Instituten johtokunnan jäsenenä vuosina 2009–2017. Vuonna 2019 hän kertoi pitävänsä ongelmana poliittisen ilmapiirin jakautuneisuutta puolueittain. Hän ei pitänyt todennäköisenä republikaanien ryhtymistä ilmastotoimiin. Schneiderin mukaan ilmastoasiat herättivät mielenkiintoa molempien puolueiden edustajissa hänen kongressissa istuessaan, vaikka myöhemmin republikaaneista tuli ilmastoskeptinen tai -denialistinen puolue. Vuonna 2024 Schneider painotti puolueiden välisen yhteistyön tärkeyttä. Hänen mukaansa ilmastotietoisuudessa ja -toimissa ei ollut edistytty riittävän nopeasti.
Schneider ajoi vuonna 2024 Donald Trumpin ehdokkuuden eväämistä vedoten Trumpin kyvyttömyyteen tunnustaa vaalitulosta ja Yhdysvaltain kongressitalon valtaukseen. Hän katsoi Trumpin toimineen Yhdysvaltain perustuslakia vastaan.
Yksityiselämä

Schneider oli naimisissa Eric Schneiderin kanssa kahdentoista vuoden ajan. Pariskunta erosi vuonna 1985.
Schneiderilla todettiin vuonna 1973 Hodgkinin tauti. Hänellä todettiin uusi syöpä vuonna 1999, mutta hän toipui siitäkin. Schneider asettui pysyvästi Boulderiin Coloradoon.
Cover Parade

| Cover Parade MUCC |
| --- | --- | --- |

Cover-albumin tiedot
 Julkaistu: 6. kesäkuuta 2006 (Japani)
 Tyylilaji: rock, heavy metal
 Levy-yhtiö: Universal Music
MUCCun muut julkaisut
| 6 2006 | Cover Parade 2006 | Gokusai 2006 |
Cover Parade on MUCC-yhtyeen julkaisema coveralbumi. Cover Parade -levy koostuu muiden japanilaisten artistien ja yhtyeiden aikaisemmin esittämistä kappaleista (lukuun ottamatta kappaletta Kokonoka).
Albumia ei myyty kaupassa, vaan sen miniversion (sisältää 6 kappaletta) saivat yhtyeen 6. kesäkuuta 2006 Tokiossa pidetystä konsertista ne, jotka pystyivät todistamaan että olivat ostaneet aikaisemmin samana vuonna julkaistut Gerbera- ja Ryuusei-singlet sekä 6-albumin. Ne jotka todistivat omistavansa nuo kaksi singleä, albumin, sekä lisäksi vuonna 2005 järjestetyssä konsertissa jaetun DVD:n, saivat Cover Parade -albumin täysversion, sisältäen 12 kappaletta. Suluissa alkuperäisten esittäjien nimet.
Kappaleet

Tsubasa wo Kudasai (jap. 翼をください) (Aoi Tori)
Wine Red no Kokoro (jap. ワインレッドの心) (Anzen Chitai)
Shiki no Uta (jap. 四季の歌) (Yōko)
Romantist (jap. ロマンチスト) (The Stalin)
Sugao (jap. 彼と彼女) (Tsuyoshi Nagabuchi)
Kare to Kanojo (jap. 素顔) (Shigeru Izumiya)
Sentimental (jap. せんちめんたる) (cali≠gari)
LA VIE EN ROSE feat. Kyō (D'ERLANGER)
Niwaka Ame Session (jap. にわか雨) (LA VIE EN ROSE)
Kasa ga Nai (jap. 傘が無い) (Yosui Inoue)
Nagoriyuki (jap. なごり雪) (Iruka)
Kokonoka (jap. 九日) (MUCC)
Lisähuomioita

LA VIE EN ROSE -kappaleessa esiintyvä Kyō on D'ERLANGER-yhtyeestä. Hän ei siis ole Dir en greyn vokalisti Kyō.
Tehtaanmyymälä

Suuri outlet-kauppakeskus Istanbulissa.
Tehtaanmyymälä tai outlet-myymälä (engl. factory outlet) tarkoitti alun perin kulutustavaroiden valmistajan ylläpitämää, usein tehtaan välittömässä läheisyydessä sijaitsevaa myymälää, jossa myydään valmistajan priimatavaran ohella myös kakkoslaatua ja mallikappaleita. Nykyisin termi outlet-myymälä tarkoittaa yhä useammin vähittäiskauppa- tai maahantuojayrityksen perustamaa, myymättä jääneiden jäännöserien poistomyymälää eli viimeistä myyntipaikkaa, jossa tuotteet myydään huomattavalla alennuksella. Sanaa tehtaanmyymälä käytetään usein markkinointimielessä herättämään mielikuvia suoramyynnistä ja edullisista hinnoista. Outlet-myymälän voi valmistajan, vähittäiskaupan tai maahantuojan sijasta omistaa myös itsenäinen yrittäjä, joka ostaa poistoeriä yhdeltä tai useammalta taholta. Jotkut tehtaanmyymälät ovat matkamuistomyymälän kaltaisia, ja alennukset tuotteiden hinnoista ovat nimellisiä. Outlet-myyntiä harjoitetaan nykyisin myös verkkokauppana. Suosituimmat outlet-myynnin tuoteryhmät ovat vaatteet, asusteet ja jalkineet, joista usein muodostuu jäännöseriä sään ja muodin vaihteluiden sekä väärien sisäänosto- ja hinnoittelupäätösten takia.
Outlet-kylät ja -keskukset

Kävijämääriensä maksimoimiseksi merkkitavaroiden jäännöseriä myyvät outlet-myymälät hakeutuvat usein toistensa läheisyyteen edullisen vuokratason mutta hyvät liikenneyhteydet ja paikoitusmahdollisuudet tarjoaviin sijaintipaikkoihin, kuten entisiin teollisuushalleihin tai tyhjentyneisiin liikekeskuksiin kaupunkien liepeillä ja valtateiden varsilla. Outlet-myymälöiden kasvava suosio mahdollistaa myös uudisrakentamisen, joista suosittu muoto on kylämäisen pienimittakaavaiseksi, monista erillisistä rakennuksistä muodostuvaksi kehitetty outlet-kylä. Tällaisia on ympäri maailmaa satoja. Suomen ensimmäinen outlet-kylähanke piti olla Liminkaan suunniteltu Nordlett, mutta hanke peruttiin. Ensimmäinen toteutunut outlet-kylä, Vaalimaan Zsar, avattiin marraskuussa 2018 mutta joutui sulkemaan ovensa tilapäisesti koronakeväänä 2020 ja asetettiin selvitystilaan saman vuoden elokuussa. Marraskuussa 2019 avattiin Vantaan Porttipuistoon Helsinki Outlet.
Jatkuva tai kausittainen myynti

Yksi outlet-myynnin muoto on kausittainen myyntitoiminta. Tätä mallia edusti muun muassa Orimattilassa toiminut Megamyynti Areena, joka vuonna 2012 oli avoinna seitsemän erillistä myyntikautta, yhteensä 155 kauppapäivää. Megamyynti Areena lopetti toimintansa vuonna 2020. Helsingin Messukeskuksessa on vuodesta 2011 järjestetty kaksi kertaa vuodessa Outlet Expo -myyntinäyttely yhtä aikaa muiden kuluttajille suunnattujen messutapahtumien kanssa.
Outlet-myymälöitä ja niistä muodostuvia kyliä tai muita keskuksia on hankkeilla myös Suomen itärajalle Luumäelle, Virolahdelle ja Vaalimaalle.
Aiheesta muualla

Wikimedia Commonsissa on kuvia tai muita tiedostoja aiheesta .
Forbes.com: World’s Best Outlet Stores
Fabrizio Faniello

Fabrizio Faniello (s. 27. huhtikuuta 1981) on maltalainen poplaulaja. Hän on edustanut maataan Eurovision laulukilpailussa kahdesti: vuonna 2001 hän sijoittui kappaleen ”Another Summer Night” kanssa yhdeksänneksi, mutta vuonna 2006 kappale ”I Do” jäi kilpailun finaalin jumbosijalle. Huonosta tuloksesta huolimatta Faniello ei ole luovuttanut ja on jopa sanonut, että voisi työstää seuraavaa levyään Suomessa.lähde? Faniello on osallistunut Maltan euroviisukarsintoihin useita muitakin kertoja.
Faniello on julkaissut kolme studioalbumia, joilta on julkaistu kymmenen singleä. Ruotsissa hän pääsi singlellään "I’m In Love (The Whistle Hit)" listojen kärkisijoille. Myöhemmin vihellyskappaleelle on tullut toinen osa, "Tell Me". Euroviisujen karsintoihin Faniello on osallistunut Maltassa seitsemän kertaa.lähde?
Fabriziolla on kaksi nuorempaa sisarusta, Claudia ja Mirianna. Claudia on myös laulaja.
Fabriziolla on Maltan Bugibbassa oma baari, jonka nimi on Fabrizio’s lounge.lähde?
Osallistumiset Maltan euroviisukarsintoihin

| Vuosi | Kappale | Sijoitus karsinnassa |
| --- | --- | --- |
| 1998 | "More Than Just A Game" | 2 |
| 1999 | "Thankful for Your Love" | 8 |
| 2000 | "Change of Heart" | 2 |
| 2001 | "Another Summer Night" | 1 |
| 2004 | "Did I Ever Tell You" | 3 |
| 2005 | "Don't Tell It" | 12 |
| 2006 | "I Do" | 1 |
| 2011 | "No Surrender" | 4 |
| 2012 | "I Will Fight For You" | 6 |
| 2014 | "Just No Place Like Home" | Karsiutui semifinaalissa |
| 2023 | "Try to Be Better" | 8 |
Diskografia > Albumit

While I’m Dreaming (2001)
When We Danced (2004)
Believe (2005)
Hits & Clips (2007)
No Surrender (2011)
Diskografia > Singlet

Another Summer Night (2001)
My Girl (2001)
Show Me Now (2002)
Let Me Be Your Lover (2002)
Just 4 Christmas (2002)
When We Danced (2004)
I’m In Love (The Whistle Song) (2004)
Love on the Radio (2005)
I Do (2006)
Believe (2006)
Love Me or Leave Me (2007)
I Need to Know (2007)
I No Can Do (2010)
My Heart is Asking You (2010)
No Surrender (2011)
Know Me Better (2011)
The Hardest Thing (2012)
Ahfirli Jekk Trid (2013)
Just No Place Like Home (2014)
Aiheesta muualla

Faniellon kotisivut (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa 
Taiteenala:  MusicBrainz 
Henkilöt:  Deutsche Biographie 
Muut:  Europeana
L’Avenir

| L’Avenir |
| --- | --- |

Lehtityyppi:  sanomalehti
Levikki:  84 000 (2020)
Perustettu:  1918 / 2010
Sitoutuneisuus:  sitoutumaton liberaali
Kotimaa:  Belgia
Sivukoko:  tabloid
Kieli:  ranska
Aiheesta muualla
Kotisivu
L’Avenir (suom. tulevaisuus) on belgialainen lehtitalo, joka julkaisee yhdeksää paikallislehteä Valloniassa. Lehden ensimmäinen edeltäjä Vers l’Avenir perustettiin vuonna 1918 Namurissa. Vuonna 2010 kaikki lehdet yhtenäistettiin saman brändin alle.
Vers l’Avenirin ensimmäisen numeron etusivu 19.11.1918.
Aiheesta muualla

Lehden verkkosivut (ranskaksi)
Aku Räty (jääkiekkoilija)

| Aku Räty> Henkilötiedot |
| --- | --- |
Syntynyt: 5. heinäkuuta 2001 (ikä 23) Oulu, Suomi
Kansalaisuus:   Suomi
Jääkiekkoilija
Pelipaikka:  oikea laitahyökkääjä
Maila:  oikea
Pituus:  184 cm
Paino:  85 kg
Seura
Seura (P):  Chicago Blackhawks
Sarja:  NHL
Nyk. seura:  Rockford IceHogs (AHL)
Pelinumero:  35
Pelaajaura
Pääsarjaura:  2019–
Aik. seurat:  Kärpät (SML) Ilves (SML) Arizona Coyotes (NHL) Tucson Roadrunners (AHL)
NHL-varaus:  151. varaus, 2019 Arizona Coyotes
Aku Veikka Juhani Räty (s. 5. heinäkuuta 2001 Oulu) on suomalainen jääkiekkoilija, joka pelaa NHL-seura Chicago Blackhawksin organisaatiossa. Hän on pelipaikaltaan oikea laitahyökkääjä. Räty laukoo oikealta.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Kanada 2021 | jääkiekko |  |
Räty pelasi alle 20-vuotiaiden MM-kilpailuissa vuosina 2020 ja 2021, joista jälkimmäinen turnaus päättyi pronssiin. Vuoden 2020 turnauksessa hänet valittiin Slovakiaa vastaan pelatun alkulohkon ottelun päätteeksi joukkueensa ottelun parhaaksi pelaajaksi, kuten myös vuoden 2021 turnauksessa Saksaa vastaan pelatun avausottelun päätteeksi. Räty pelasi myös alle 18-vuotiaiden MM-kilpailuissa vuonna 2019 ja Hlinka Gretzky Cupissa vuonna 2018. Yhteensä hän on pelannut 25 nuorten ja 47 poikien maaottelua.